નરોડા વિસ્તારમાં આવેલ કમલ ડુપ્લેક્સમાં રહેતા 47 વર્ષિય મૂકેશભાઇ ગૌરીશંકર ઔઝાએ નરોડા પોલીસ સ્ટેશનમાં ત્રણ શખસ વિરુદ્ધમાં ફરિયાદ કરી છે. મૂકેશભાઇની નરોડા જીઆઇડીસી વિસ્તારમાં આવેલ ટેલિફોન એક્સેન્જની બાજુમાં દુકાન આવેલી છે. આસપાસની દુકાનો વહેલી બંધ થઇ ગઇ હતી. મૂકેશભાઇને કોઇ કામ હોવાથી તેમણે દુકાન ચાલુ રાખી હતી. દરમિયાનમાં ત્રણ યુવક મૂકેશભાઇની દુકાન પર આવ્યા હતા અને પોલીસ ઓફિસર તરીકેની ઓળખ આપીને ઓફિસનો દરવાજો ખોલવાનો કહ્યો હતો.